Húsnæði Útgerðarfélags Reykjavíkur , áður Brim , á Miðbakkanum sést hér á miðri mynd með rauðu þaki , en síðan þessi mynd var tekin hefur orðið gríðarleg uppbygging á svæðinu austan megin við húsið . Þess má geta að lengi voru uppi áætlanir um stokk á svæðinu Félag malasíska kaupsýslumannsins Vincent Tan , Berjaya Property Ireland , hefur gengið frá kaupum á húsnæði gamla Brim , nú Útgerðarfélags Reykjavíkur , á Miðbakka Reykjavíkurhafnar að því er Fréttablaðið greinir frá uppúr tilkynningu til kauphallarinnar í Malasíu . Húsnæðið hefur löngum verið notuð sem vörugeymsla . Hefur Vincent Tan , sem keypti 75% hlut í Icelandair hótelunum í sumar , hug á því að reisa þar fimm stjörnu hótel undir merkjum lúxushótelakeðjunnar Four Seasons , auk íbúða og hugsanlega starfsemi fyrir höfnina og Reykjavíkurborg að því er RÚV greinir frá . Auk þess á Berjaya samstæðan 19 önnur hótel , flest í Asíu , en þess má geta að Vincent Tan er að auki eigandi á enska knattspyrnuliðinu Cardiff . Kaupverðið húsnæðisins við höfnina nam 14 milljónum Bandaríkjadala , eða sem samsvarar 1.750 milljónum íslenskra króna , en þar af var 12,6 milljóna dala skuld við Útgerðarfélag Reykjavíkur tekin yfir . Gengið var frá síðustu greiðslu og afhendingu í byrjun ágúst , en félagið sem heldur utan um húsið er samnefnt heimilisfanginu , eða Geirsgata 11 ehf . Engar viðræður hafa farið fram við borgina um breytt skipulag á reitnum , en stjórn Faxaflóahafna samþykktu haustið 2018 að bíða með frekari framkvæmdir á svæðinu þangað til framkvæmdir og uppbygging á Miðbakka ljúki . Þangað til verður húsnæðið leigt út , í heilu lagi eða hlutum til skemmri eða lengri tíma , og er vænst þess að búið verði að ganga frá leigusamningi fyrir áramót . Meðal hugmynda er um að í húsnæðinu verði matarmarkaður eða önnur starfsemi sem laði fólk á svæðið . Hér má lesa frekari fréttir um umsvif á Miðbakka og söluna á Icelandair hótelum :